62021CO0316_INF
Unionin tuomioistuimen määräys (yhdeksäs jaosto) 6.10.2021 – Monument Vandekerckhove
(asia C-316/21) (
1
)
(Ennakkoratkaisupyyntö – Unionin tuomioistuimen työjärjestyksen 99 artikla – Direktiivi 2014/24/EU – Menettelyn kulku – Osallistujien valinta ja hankintasopimusten tekeminen – 63 artikla – Toisen yksikön voimavaroja hankintaviranomaisen vaatimusten täyttämiseksi käyttävä tarjoaja – Yksikkö, jonka voimavaroja tarjoaja aikoo käyttää, ei täytä teknistä ja ammatillista pätevyyttä koskevia vaatimuksia – Velvollisuus antaa mainitulle tarjoajalle mahdollisuus korvata kyseinen yksikkö toisella – Suhteellisuusperiaate)
Jäsenvaltioiden lainsäädännön lähentäminen – Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyt – Direktiivi 2014/24 – Tarjouskilpailun ratkaiseminen – Tarjouskilpailun ulkopuolelle jättämisen syyt – Toisen yksikön voimavaroja käyttävä tarjoaja – Kyseinen yksikkö ei täytä valintaperusteita – Hankintaviranomaisen velvollisuus pyytää tarjoajaa korvaamaan yksikkö toisella – Yhdenvertaisen kohtelun periaatteen ja suhteellisuusperiaatteen noudattaminen
(Euroopan parlamentin ja neuvoston direktiivin 2014/24 18 artiklan 1 kohta ja 63 artiklan 1 kohta)
(ks. 36, 39, 40 ja 42–45 kohta sekä tuomiolauselma)
Ratkaisu
Julkisista hankinnoista ja direktiivin 2004/18/EY kumoamisesta 26.2.2014 annetun Euroopan parlamentin ja neuvoston direktiivin 2014/24/EU 63 artiklan 1 kohdan toista alakohtaa, luettuna yhdessä yhdenvertaisen kohtelun periaatteen, syrjintäkiellon periaatteen ja suhteellisuusperiaatteen, sellaisina kuin ne ilmaistaan kyseisen direktiivin 18 artiklan 1 kohdassa, kanssa, on tulkittava siten, että jos hankintaviranomainen toteaa, ettei yksikkö, jonka voimavaroja talouden toimija aikoo käyttää, täytä valintaperusteita, sen on kehotettava kyseistä toimijaa korvaamaan kyseinen yksikkö toisella, ellei se halua tulla suljetuksi pois kyseessä olevasta julkista hankintaa koskevasta sopimuksentekomenettelystä.
(
1
)	EUVL C 320, 9.8.2018.